Νωρίτερα είχατε διαβάσει τις πληροφορίες από την Αγγλία πως θα γινόταν εν τέλει η μεταγραφή του Πορτογάλου διεθνούς παίκτη. Η νέα σειρά των επαφών του Ολυμπιακού με την Γουλβς κατέληξε σε deal και ο Ντάνιελ Ποντένσε μετακομίζει στο Νησί για να συνεχίσει εκεί την καριέρα του. Φυσικά αυτό θα γίνει άμεσα.

Να θυμίσουμε πως τα ποσά της πρώτης συμφωνίας ήταν κοντά στα 30 εκατ. ευρώ και σχεδόν 4 εκατ. απολαβές τον χρόνο για τον διεθνή μεσοεπιθετικό για συμβόλαιο τεσσάρων ή πέντε ετών. Προς το παρόν από τον Ολυμπιακό δεν υπάρχει κάποια επίσημη ή ανεπίσημη αντίδραση επί των τελευταίων πληροφοριών. Πάντως οι διαπραγματεύσεις δεν είχαν σταματήσει σχεδόν ποτέ. Επίσης ένα θέμα που έπρεπε να ρυθμιστεί ήταν και ο τρόπος καταβολής του ποσού της μεταγραφής στους Πειραιώτες.